OpenLLM-France/wikimedia huggingface dataset:
# Cases de Paredes

Les cases de Paredes de la Corunya són unes singulars construccions realitzades a partir de l'any 1778, dins de l'estil neoclàssic que diversos enginyers militars de diverses procedències estaven duent a terme en el nord de Galícia, sobretot a la ciutat de Ferrol. Deuen el seu nom al capità general García de Paredes, gran promotor del projecte.

## Descripció

El principal objectiu del pla de construcció, que no va arribar a realitzar-se íntegrament, era embellir la vista de la ciutat des del mar. Va ser un dels projectes més singulars duts a terme a la ciutat de la Corunya durant el període de la Il·lustració. Van ser molts els arquitectes, enginyers, paletes i picapedrers que van participar en el projecte. Pedro Martín Cermeño, nascut a Melilla i conegut per projectar la catedral Nova de Lleida i l'església de Sant Miquel del Port al barri barceloní de la Barceloneta, va ser qui va dissenyar-ne tota la façana.
Les construccions mostren una concepció il·lustrada, vinculada a l'arquitectura francesa del moment, concretament a la portuària. Sobre els baixos porticats, en el primer pis destaquen les balconades corregudes, en les quals s'obren finestres decorades amb motius triangulars. En el segon pis, es repeteixen les mateixes files de finestres, en aquest cas només amb unes motllures com a decorat. Es tracta de façanes molt acadèmiques, en les quals destaquen els pòrtics, les balconades i la coberta.
Va ser un dels primers experiments urbanístics moderns de la ciutat de la Corunya i de Galícia en general, i buscava, sota els ideals il·lustrats, dotar de salubritat el barri d'A Peixería, a més de renovar l'aspecte de la ciutat, que començava a guanyar més importància a nivell comercial.

## Enllaços externs

* Informació a la pàgina de Turisme de Galícia (gallec).
# Naasens

Els Naasens (de l'hebreu נָחָשׁ na'asch = serp) eren una branca dels ofites, una secta gnòstica, activa durant el segle ii.
Segons Hipòlit de Roma, els naasens veneraven la serp als seus temples i la posaven com a principi cosmogònic. L'atribut de la serp era el bé, i la seva obra la bellesa. Afirmaven que havien rebut les seves creences de Mariamne, un deixeble de Jaume el Just. El fet que conservin un nom hebreu pot representar que va aparèixer als inicis de les creences gnòstiques. Hipòlit els considera els primers gnòstics, i diu que van sondejar les profunditats del coneixement. La concepció de la serp com a principi benèfic té arrels en la teologia mística grega, on la Pítia és representada amb una serp damunt dels genolls. La serp pels grecs tenia qualitats profètiques i tant Cassandra com Melamp van aconseguir els seus poders a través de les serps. La volguda separació amb les concepcions jueves que consideraven la serp com un ens negatiu (enganya a Eva al Paradís, és el Leviatan…) van fer que es glorifiqués la serp.
Els Naasens tenien alguns llibres propis. Hipòlit de Roma comenta que contenien discursos de Jaume, el germà de Jesús. Les orientacions eren de caràcter místic, filosòfic, devocional i exegètic, i no feien una exposició cosmològica. Els llibres dels naasens contenien himnes on descrivien les seves creences i alguns que van ser utilitzats pels cristians ortodoxos. També utilitzaven llibres apòcrifs, el més conegut dels quals seria l'Evangeli de Tomàs.
Relacionaven l'"aigua sobre el firmament" del Gènesi amb l'"aigua viva" de l'Evangeli de Joan, i es proclamaven els únics cristians, perquè tot i que e consideraven membres de la comunitat cristiana, se situaven a un nivell superior degut al seu "coneixement".
Era una secta rigorosament cristiana que es basava en els seus principis amb l'Antic Testament.

## Referències

* ↑ Hipòlit de Roma. Refutació de totes les heretgies. V 6, 3 i V 9, 11-22
* 1 2 Montserrat Torrents, Josep. Los gnósticos. Madrid: Gredos, 1990, p. 47. ISBN 8424908856.
* ↑ Gènesi. 1,2
* ↑ Joan. 4, 10-14
# Andreu Roselló Pàmies

Andreu Roselló Pàmies (Reus, 1916 - Barcelona, 1978) va ser un periodista català.
Després dels estudis primaris va marxar a Barcelona amb la seva família, que era de tendència carlina, i als 17 anys entrà a la redacció de El Correo Catalán, diari en el que va treballar quasi fins a la seva mort, esdevinguda després de la desaparició del dictador Francisco Franco. Va ocupar progressivament tots els càrrecs directius del diari: redactor, cap de redacció, subdirector i director des del 1957 fins al 1977. Va ser mestre de periodistes i professor a l'Escola Oficial de Periodisme de Barcelona, i el 1964 va obtenir el premi de periodisme "Jaume Balmes". Respectuós amb tothom i d'idees més aviat democràtiques que no pas una altra cosa, les seves xerrades nocturnes amb el "redactor de guàrdia" eren apreciades i considerades com autèntiques lliçons de vida i de professió per la majoria dels seus subordinats. L'entrada de Jordi Pujol a l'accionariat del diari va ser l'inici de les seves desavinences amb la propietat. Va ser substituït pel periodista i poeta Llorenç Gomis, que tampoc va aconseguir frenar la davallada de vendes de la publicació, que a les bones èpoques d'en Rosselló, havia estat els segon diari més llegit de Catalunya.

## Referències

* ↑ Olesti Trilles, Josep. Diccionari biogràfic de reusencs. Reus: l'Ajuntament, 1992, p. 573.
# Fabio Colonna

Fabio Colonna o Fabius Columna (1567, Nàpols -1640, Nàpols) era un botànic que patia d'epilèpsia i es va interessar per les plantes medicinals que podrien ajudar-lo. Llegint l'obra de Dioscòrides Pedaci trobà la Valeriana, que l'alleujà. Publicà el 1592, Phytobasanos i Ekphrasis amb descripcions i il·lustracions de plantes de gran qualitat. Preferí utilitzar per a la determinació de les plantes les flors i els òrgans fructífers que no pas les fulles amb una idea compartida amb Conrad Gessner (1516-1565) i Andrea Cesalpino (1519-1603).
# Karl Christian Rove

Karl Christian Rove (nascut a Denver, Colorado, el 25 de desembre de 1950) és un assessor polític dels Estats Units, i (a data de 2005) conseller major i principal estrateg polític del president George Walker Bush. Va ser anomenat per Bush "l'arquitecte de la victòria" arran de la seva reelecció a les presidencials del 2004. És també cap de personal i diputat de la Casa Blanca en càrrec de política.
Els clients per als quals Rove ha dissenyat campanyes electorals inclouen a George Walker Bush, George Herbert Walker Bush, John Ashcroft, Bill Clements, i Phil Gramm.
Rove ha estat un blanc freqüent dels crítics de l'administració Bush. El situen actualment en el cas Plame. Els seus opositors polítics afirmen que Rove va revelar la identitat de Valerie Plame, una agent encoberta de la CIA, i la del seu marit Joseph C. Wilson com a venjança contra l'oposició d'aquest últim a la invasió de l'Iraq. Rove nega l'acusació.
# Cavalls en la mitologia nòrdica

Els cavalls en la mitologia nòrdica són l'animal més important, tant en les eddas i les sagues com en les representacions i els cultes. Gairebé sempre tenen nom i estan associats als déus Æsir i Vanir, els herois o els seus enemics en la mitologia nòrdica. Són més que un simple mitjà de transport, car es troben al centre de nombrosos ritus de fecunditat i fertilitat en relació amb el déu Freyr. Estretament associats a la cosmogonia dels antics germanoescandinaus i un profund simbolisme d'inspiració xamànica, s'encarreguen de portar els morts a Valhalla com a psicopomps, de tirar el carro del Sol i la Lluna i d'il·luminar el món amb la crinera. Estan relacionats amb nombrosos elements vitals, com ara la llum, l'aire, l'aigua i el foc. Els mascles tenen un paper força preponderant sobre les egües.
Aquesta importància en els textos fundadors i les sagues reflecteix el gran valor del cavall en els pobles nòrdics, com ho atesten igualment els rituals relacionats amb el seu sacrifici, el consum de la seva carn o l'ús de parts del seu cos, que suposadament ofereixen protecció i fertilitat. Els seus ossaments són instruments de màgia negra en les sagues. La demonització i la lluita contra les tradicions i els rituals eqüestres, com ara la hipofàgia, fou un element fonamental de la cristianització de les regions de religió nòrdica (Germània, Escandinàvia i Islàndia).

## Referències

* ↑ Jembert, 2011, p. 122.

## Bibliografia

* Jennbert, K. Animals and Humans: Recurrent Symbiosis in Archaeology and Old Norse Religion (en anglès). Nordic Academic Press, 2011. ISBN 978-91-85509-37-9.
# Casa dels masovers de Cal Ventosa

La Casa dels masovers de Cal Ventosa és una obra de Banyeres del Penedès (Baix Penedès) inclosa a l'Inventari del Patrimoni Arquitectònic de Catalunya.

## Descripció

La casa situada al costat esquerre de Cal Ventosa, és ocupada per dos masovers, o sigui, conté dos habitatges. Tot l'edifici presenta la planta baixa arrebossada i emblanquinada, mentre que la resta és fet de paredat i decorat amb maó. La casa presenta tres plantes separades per cornises. Ambdós habitatges presenten una analogia pel que fa a les obertures. Les cobertes són a dues vessants.

## Història

Sembla que fou construït a principis de segle junt amb la casa dels amos.

## Referències

* 1 2 «Casa dels masovers de Cal Ventosa». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].

## Enllaços externs

* «Casa dels masovers de Cal Ventosa». Mapa de recursos culturals. Diputació de Tarragona.
# Neàpolis de Psídia

Neàpolis (en grec antic Νεάπολις) era una ciutat de Psídia al sud d'Antioquia, segons Claudi Ptolemeu. Plini el Vell diu que era una ciutat de la província romana de Galàcia, que al seu temps incloïa una part de Psídia.
Podria correspondre a la moderna Tutinek on queden algunes restes.

## Referències

* ↑ Smith, William (ed.). «5. Neapolis». Dictionary of Greek and Roman Geography (1854). [Consulta: 11 gener 2021].
# Fort Meade (Florida)

Fort Meade és una població dels Estats Units a l'estat de Florida. Segons el cens del 2000 tenia 5.691 habitants.

## Demografia

Segons el cens del 2000, Fort Meade tenia 5.691 habitants, 2.068 habitatges, i 1.528 famílies. La densitat de població era de 441,2 habitants/km².
Dels 2.068 habitatges en un 31,8% hi vivien nens de menys de 18 anys, en un 52,7% hi vivien parelles casades, en un 16,4% dones solteres, i en un 26,1% no eren unitats familiars. En el 22,2% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,16.
Per edats la població es repartia de la següent manera: un 28,4% tenia menys de 18 anys, un 8,5% entre 18 i 24, un 24,9% entre 25 i 44, un 20,4% de 45 a 60 i un 17,8% 65 anys o més.
L'edat mediana era de 36 anys. Per cada 100 dones de 18 o més anys hi havia 89,2 homes.
La renda mediana per habitatge era de 32.984 $ i la renda mediana per família de 38.125 $. Els homes tenien una renda mediana de 30.617 $ mentre que les dones 21.813 $. La renda per capita de la població era de 15.499 $. Entorn del 15% de les famílies i el 18,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fort Meade». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Fort Meade». American Fact Finder. Oficina del Cens dels Estats Units, 12-01-2010.
# Andreu Solà i Molist

Andreu Solà i Molist (Taradell, 7 d'octubre de 1895 - Rancho de San Joaquín, Lagos de Moreno, Mèxic, 25 d'abril de 1927) va ésser un sacerdot claretià, predicador a Mèxic. Mort màrtir, és venerat com a beat per l'Església catòlica.
Andreu Solà va néixer a Can Vilarrasa, mas de Taradell; era el tercer dels onze fills de la família Solà, de pagesos. Va decidir la seva vocació religiosa en sentir la predicació d'un prevere claretià a Sentfores: ell i el seu germà Jaume van ingressar al seminari dels claretians de Vic. Va ésser ordenat sacerdot el 23 de setembre de 1922 a Segòvia, al palau bisbal, i fou destinat a Aranda de Duero. Després fou enviat a Mèxic, on va anar amb cinc claretians més, arribant a Veracruz el 20 d'agost de 1923.
Va predicar i treballar en tasques d'apostolat a León (Guanajuato, Mèxic) fins que en novembre de 1926 es van promulgar les lleis anticlericals del president Plutarco Elías Calles, que prohibia l'exercici de la religió. Es va refugiar a casa de dues germanes catòliques, Josefina i Jovita Alba, per evitar l'expulsió del país. En març de 1927, en intensificar-se la persecució religiosa, va deixar León i marxà a la capital, Mèxic, on fou uns dies, tornant a León a exerci clandestinament el seu ministeri. El 23 d'abril s'assabentà que hi havia una ordre de detenció contra ell i, en no considerar necessari amagar-se'n, fou detingut l'endemà. Uns soldats havien anat a acas de les germanes Alba i no reconegueren el pare Solà com a sacerdot, però van veure una fotografia que ningú no havia amagat on apareixia donant la comunió a una nena. Fou detingut, juntament amb el laic Leonardo Pérez. Fou portat a la comandància militar i acusat falsament d'haver provocat el descarrilament d'un tren i de treballar al servei dels Estats Units d'Amèrica. Fou condemnat a mort i afusellat el 25 d'abril de 1927 al ranxo de San Joaquín, proper a Lagos de Moreno (Jalisco), lloc on havia tingut lloc el descarrilament, juntament amb Leonardo Pérez i el sacerdot José Trinidad Rangel.
Fou beatificat el 20 de novembre de 2005 per Benet XVI a l'estadi de Guadalajara (Mèxic), en una celebració presidida pel Cardenal Claretià José Saraiva Martins, Prefecte de la Congregació romana per la Causa dels Sants.

## Bibliografia

* Mártires de San Joaquín, 2005 Arxivat 2010-04-17 a Wayback Machine.
# Fairview (Wyoming)

Fairview és una concentració de població designada pel cens dels Estats Units a l'estat de Wyoming. Segons el cens del 2000 tenia 277 habitants.

## Demografia

Segons el cens del 2000, Fairview tenia 277 habitants, 81 habitatges, i 63 famílies. La densitat de població era de 38,6 habitants/km².
Dels 81 habitatges en un 56,8% hi vivien nens de menys de 18 anys, en un 72,8% hi vivien parelles casades, en un 6,2% dones solteres, i en un 21% no eren unitats familiars. En l'11,1% dels habitatges hi vivien persones soles el 7,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,42 i el nombre mitjà de persones que vivien en cada família era de 3,92.
Per edats la població es repartia de la següent manera: un 41,5% tenia menys de 18 anys, un 7,6% entre 18 i 24, un 27,8% entre 25 i 44, un 15,5% de 45 a 60 i un 7,6% 65 anys o més.
L'edat mediana era de 26 anys. Per cada 100 dones de 18 o més anys hi havia 100 homes.
La renda mediana per habitatge era de 35.568 $ i la renda mediana per família de 36.477 $. Els homes tenien una renda mediana de 34.750 $ mentre que les dones 20.313 $. La renda per capita de la població era de 8.322 $. Entorn del 14% de les famílies i el 14,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fairview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Fairview». American Fact Finder. Oficina del Cens dels Estats Units, 12-01-2010.
# KC-X

El KC-X és un programa de les Forces Aèries dels Estats Units (USAF) per adquirir avions cisterna per a abastament en vol de nova generació que substitueixin el Boeing KC-135 Stratotanker. La licitació cobria la producció de 179 avions cisterna nous, amb un valor total estimat en 35.000 milions de dòlars. Una vegada eliminada la proposta de US Aerospace, Inc., les dues finalistes foren les propostes de Boeing (KC-46 Pegasus) i EADS (KC-45).
En un primer moment, la USAF escollí la proposta d'EADS i Northrop Grumman. Tanmateix, el juliol del 2008 es reobrí la licitació com a resultat d'un recurs de Boeing contra la decisió. Davant de la nova licitació, el 8 de març del 2010 Northrop Grumman anuncià que es retirava del procés perquè, en paraules del seu director general, les noves condicions beneficiaven Boeing. El 20 d'abril del mateix any, EADS anuncià que participaria en la licitació amb el KC-45. La USAF acabà seleccionant el KC-46 Pegasus.

## Referències

* ↑ Censer, Marjorie «GAO clears Air Force in tanker case» (en anglès). The Washington Post, 07-10-2010 [Consulta: 12 octubre 2010].
* ↑ «Northrop drops out of bid to make Air Force aerial tankers» (en anglès). MarketWatch [San Francisco], 08-03-2010 [Consulta: 9 març 2010].
* ↑ Airbus (20 abril 2010). "EADS North America intends to submit proposal for U.S. Air Force tanker" (en anglès). Nota de premsa.
# Clearwater (Kansas)

Clearwater és una població dels Estats Units a l'estat de Kansas. Segons el cens del 2000 tenia 2.178 habitants.

## Demografia

Segons el cens del 2000, Clearwater tenia 2.178 habitants, 773 habitatges, i 609 famílies. La densitat de població era de 750,8 habitants per km².
Dels 773 habitatges en un 42,8% hi vivien nens de menys de 18 anys, en un 65,1% hi vivien parelles casades, en un 11,1% dones solteres, i en un 21,1% no eren unitats familiars. En el 19,4% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,15.
Per edats la població es repartia de la següent manera: un 31,7% tenia menys de 18 anys, un 6,5% entre 18 i 24, un 27,4% entre 25 i 44, un 19,3% de 45 a 60 i un 15,1% 65 anys o més.
L'edat mediana era de 35 anys. Per cada 100 dones de 18 o més anys hi havia 85,6 homes.
La renda mediana per habitatge era de 50.694 $ i la renda mediana per família de 53.816 $. Els homes tenien una renda mediana de 41.306 $ mentre que les dones 28.348 $. La renda per capita de la població era de 20.286 $. Entorn del 3,5% de les famílies i el 4,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clearwater». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Clearwater». American Fact Finder. Oficina del Cens dels Estats Units, 12-01-2010.
# Casa dels masovers de Sabartès

La Casa dels masovers de Sabartès és una obra eclèctica de Banyeres del Penedès (Baix Penedès) inclosa a l'Inventari del Patrimoni Arquitectònic de Catalunya.

## Descripció

L'edifici dels masovers consta d'una sola planta. La porta té una obertura d'arc rebaixat i una finestra rectangular a cada banda. És rematat per una sobresortint cornisa i una balustrada, al centre de la qual s'alça una bonica torre de cobertes còniques, sota la qual hi ha els dos dipòsits de l'aigua. La construcció és feta de paredat i decorada amb maó.

## Referències

* ↑ «Casa dels masovers de Sabartès». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].
# Neàpolis de Sardenya

Neàpolis (en llatí Neapolis, en grec antic Νεάπολις, en sard Nabui) era una ciutat de Sardenya, una de les principals de l'illa a la costa oest, quasi a l'extrem sud d'aquesta costa. Era a uns 30 km d'Oristany (Othoca). L'Itinerari d'Antoní la situa a 60 milles romanes de Sulci.
El nom la fa suposadament d'origen grec però res és conegut de la seva història i quan Plini el Vell diu que era una ciutat important de l'illa no fa esment del seu origen grec. També en parlen Claudi Ptolemeu i la Taula de Peutinger. Les seves ruïnes són a la desembocadura del riu Pabillonis al lloc que forma l'estuari o llac de Marceddi. L'església antiga que hi ha al lloc es deia Santa Maria de Nabui.
Les Aquae Calidae Neapolitanorum de les que parla Ptolemeu a la via entre Othoca i Caralis (Càller) corresponen a la moderna Bagni di Sardara.

## Referències

* ↑ Smith, William (ed.). «2. Neapolis». Dictionary of Greek and Roman Geography (1854). [Consulta: 11 gener 2021].
# Anan

Anan és un municipi occità de Comenge a Gascunya, situat al departament de l'Alta Garona i a la regió d'Occitània.
# Fairview (Oregon)

Fairview és una ciutat del Comtat de Multnomah a l'estat d'Oregon dels Estats Units d'Amèrica.

## Demografia

Segons el cens del 2007 Fairview tenia 9.695 habitants. Segons el cens del 2000, tenia 7.561 habitants, 2.831 habitatges, i 1.936 famílies. La densitat de població era de 912,3 habitants per km².
Dels 2.831 habitatges en un 36% hi vivien nens de menys de 18 anys, en un 49,9% hi vivien parelles casades, en un 13,3% dones solteres, i en un 31,6% no eren unitats familiars. En el 22,6% dels habitatges hi vivien persones soles el 5,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,13.
Per edats la població es repartia de la següent manera: un 28,1% tenia menys de 18 anys, un 11,3% entre 18 i 24, un 33,7% entre 25 i 44, un 19,5% de 45 a 60 i un 7,4% 65 anys o més.
L'edat mediana era de 30 anys. Per cada 100 dones de 18 o més anys hi havia 102,1 homes.
La renda mediana per habitatge era de 40.931$ i la renda mediana per família de 43.317$. Els homes tenien una renda mediana de 37.342$ mentre que les dones 25.909$. La renda per capita de la població era de 19.006$. Aproximadament el 13,5% de les famílies i el 19,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fairview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Fairview». American Fact Finder. Oficina del Cens dels Estats Units, 12-01-2010.